OpenLLM-France/wikimedia huggingface dataset:
# Liv Hewson

Liv Hewson (29 de novembre de 1995) és una personalitat no-binària australiana que es dedica a l'actuació. Va interpretar a Abby Hammond a la sèrie de Netflix Santa Clarita Diet del 2017 al 2019. Des del 2021 ha estat retratant Van Palmer a la sèrie de Showtime Yellowjackets.

## Carrera

El 2014, Hewson va viatjar a Los Angeles per assistir a un taller d'actuació. El 2016, va interpretar el paper principal de Claire Duncan a la sèrie web de fantasia Dramaworld. El 2017, va protagonitzar la pel·lícula Before I Fall i va tenir papers recurrents a la segona sèrie de Top of the Lake i a la minisèrie Inhumans.

## Vida personal

Hewson va néixer a Canberra, va créixer al suburbi d'Hughes i va assistir a l'Alfred Deakin High School i al Canberra College. Hewson té tres germans; la seua mare, Angela, és una servidora pública i el seu pare, Tony, és psicòleg. Hewson va començar a actuar com a part del Canberra Youth Theatre. En créixer, la família veia molts programes de televisió estatunidencs, com ara Els Simpson i Futurama, que Hewson va dir que facilitava actuar amb un accent americà.
El 2011, Hewson va sortir com a persona no-binaria als 16 anys i utilitza pronoms they/them en anglés. El 2020, Hewson va rebre el Human Rights Campaign Visibility Award per la seua defensa LGBT+.

## Referències

* ↑ Cerabona, Ron. «Question Time: Actress and playwright Liv Hewson». The Sydney Morning Herald, 20-03-2015. Arxivat de l'original el 20 July 2021. [Consulta: 11 juliol 2016].
* ↑ «Showcast-Liv Hewson». Showcast. Arxivat de l'original el 4 April 2019. [Consulta: 11 juliol 2016].
* ↑ Weintraub, Steve. «Liv Hewson Calls American-Korean Mashup Series 'Dramaworld' a "Korean Narnia"». Collider, 12-04-2016. Arxivat de l'original el 20 July 2021. [Consulta: 11 juliol 2016].
* ↑ Samaras, Denholm «Liv Hewson: from Hughes to Hollywood». Canberra Weekly, 16-01-2020, p. 24.
* 1 2 «Canberra girl Liv Hewson is living the Hollywood dream». Canberra Times, 17-03-2017.
* ↑ «Who's Afraid of Liv Hewson?». Teen Vogue, 28-06-2023. [Consulta: 28 febrer 2024].
* ↑ Berlatsky, Noah. «'Santa Clarita Diet's Liv Hewson has never played a non-binary character—so they're writing one». A Beautiful Perspective, 03-05-2018. Arxivat de l'original el 31 October 2018. [Consulta: 5 novembre 2018].
* ↑ Sarrubba, Stefania. «Santa Clarita Diet actor Liv Hewson: 'There isn't one way to be non-binary'» (en anglès britànic). Gay Star News, 21-05-2019. Arxivat de l'original el 1 January 2021. [Consulta: 21 desembre 2020].
* ↑ Campaign, Human Rights. «HRC to Honor Liv Hewson at the 2020 HRC Austin Gala Dinner» (en anglès). Human Rights Campaign. Arxivat de l'original el 1 August 2020. [Consulta: 3 febrer 2020].
# Cantó de Fort-de-France-7

El cantó de Fort-de-France-7 és una divisió administrativa francesa situat al departament de Martinica a la regió de Martinica.

## Composició

El cantó comprèn una fracció de la comuna de Fort-de-France.

## Administració

Llista dels consellers generals successius :
| Període | Identitat | Partit | Qualitat |
| 2008-2014 | Christian Edmond-Mariette | PPM | |
| Les dades anteriors no són pas conegudes ||||
# Cantó de Le Morne-Rouge

El cantó de Le Morne-Rouge és una divisió administrativa francesa situat al departament de Martinica a la regió de Martinica.

## Composició

El cantó comprèn la comuna de Le Morne-Rouge.

## Demografia

Evolució demogràfica :
| 1961 | 1967 | 1974 | 1982 | 1990 | 1999 | 2006 |
| | 5.449 | 5.412 | 4.889 | 5.278 | 5.392 | 5.198 |

## Administració

Llista dels consellers generals successius :
| Període | Identitat | Partit | Qualitat |
| 2004-2014 | Jenny Dulys | Osons Oser | |
| Les dades anteriors no són pas conegudes ||||
# Can Palau de la Guitarra

Can Palau de la Guitarra és una masia situada prop de l'aqüeducte romà de Can Cua damunt d'un turó a la banda esquerra de la Riera de Pineda, a Pineda de Mar. La masia encara conserva l'estructura original. El cos principal té portal adovellat de punt rodó, una finestra rectangular amb llinda, ampit i brancals de pedra, i una altra triforada, de tradició gòtica.
Part de la història d'aquesta masia ha quedat esculpida en pedra en el llindar de la porta principal de l'església de Pineda (es creu que fa referència a aquesta masia tot i que n'hi havia una altra amb el nom de Can Palau del Sot). Es creu que fins aquí va arribar l'envestida dels turcs.
"A 1 d'agost de 1545 a punta d'alba, 11 galiotasa de turchs posaren la gent en la plage, cremaren les portes de la Sglésia e moltes cases, e mataren e cativaren 70 ànimes, pujant fins a casa de Palau. A migjorn se tornaren enbarcar. Per reparo dels poblats s'és fortificada esta Sglésia de Pineda."
La masia ha estat sempre habitada i ocupada per masovers que treballen la terra.
# Bree (Terra Mitjana)

Bree era una població de la Terra Mitjana en l'obra de J.R.R. Tolkien. Aquest poble estava situat en una cruïlla de camins: el Camí Verd que enllaçava Góndor i Ròhan amb Àrnor i la Carretera Est-Oest que connectava Rivendell amb Mithlond. Era la capital del País de Bree, una mena de comarca, que també incloïa els pobles de Combe, Archet i Estandill. La població de Bree i de tots aquests pobles estava composta per homes i hòbbits.
Dins la vila s'hi trobava la taverna d'El Cavallet Presumit, regentada per la familia Oliu des de temps immemorials. Per Bree van passar-hi les tribus de hòbbits procedents de Rhovanion, s'hi van trobar en Gàndalf i en Thorin i hi van passar els hòbbits Frodo, Sam, Pippin i Meriadoc Brandiboc. Fou allí on el Portador de l'Anell es trobà amb l'Àragorn, que el condüí fins a Imladris.
# Can Torrecabota

Can Torrecabota és un mas situat al municipi de Vilamacolum, a la comarca catalana de l'Alt Empordà.
# Ca n'Agustí Dalmau

Ca n'Agustí Dalmau és un mas situat al municipi de Vilamacolum, a la comarca catalana de l'Alt Empordà.
# Bosc de Salàs

El Bosc de Salàs és un bosc del Pallars Jussà, a cavall entre els municipis de Conca de Dalt, en el seu enclavament de l'antic terme de Toralla i Serradell, i Salàs de Pallars, d'on pren el nom.
És molt al nord-oest de la vila de Salàs de Pallars, i més a prop, i al sud, de Rivert i al nord-est de Santa Engràcia.
La major part d'aquest bosc és al Serrat del Tarter Gros i al Serrat de Mig, sota i a llevant de la Roca del Manel, entre els barrancs dels Escarruixos, de l'Aulesa i de Fontfreda. És en dues carenes que baixen, aproximadament, dels 1.050 als 900 metres d'altitud.
# Cal Solsona (Biscarri)

Cal Solsona és una masia del terme municipal d'Isona i Conca Dellà situada en el poble de Biscarri, de l'antic terme de Benavent de Tremp. És una de les cases més allunyades del poble, per la carretera en direcció a Isona.
Està situada a tocar i al sud de la carretera C-1412b, a l'extrem de llevant de la Serra de Sant Pere. Té Cal Perot a l'est, Ca l'Aran al nord, Ca l'Erola al nord-est, Cal Savina a l'est i Cal Basturs i Cal Tronxet al sud.
# Bosc de Castellvell

El Bosc de Castellvell és un bosc del terme municipal de Sarroca de Bellera, dins de l'antic terme de Benés, de l'Alta Ribagorça.
Està situat al sud-oest del poble de Castellvell de Bellera, del qual pren el nom, a ponent del Tossal del Portell i al nord del Pui de Far. És, precisament, al vessant septentrional, obac, d'aquesta darrera muntanya.
La seva continuïtat cap a ponent és el Bosc de Peguera.
# Bosc de Sarroca

El Bosc de Sarroca és un bosc del terme municipal de Sarroca de Bellera, del Pallars Jussà.
Està situat al sud-est del poble de Sarroca de Bellera -de la qual pren el nom-, a l'extrem sud-est del terme municipi. Ocupa els vessants septentrionals de la Serra de Comillini, en concret del Serrat de Forn Vell, a la dreta del riu Bòssia. Ocupa tota la raconada del terme, limítrof amb el Pont de Suert (antic terme de Viu de Llevata) i Senterada.
# Borda de Gassol (Sarroca de Bellera)

La Borda de Gassol és una antiga borda del terme municipal de Sarroca de Bellera, del Pallars Jussà. Està situada al sud del poble de Sarroca de Bellera, a la part baixa del Bosc de Sarroca, davant mateix de la població. S'hi accedeix per un camí que surt cap al sud de la boca oest del túnel per on la carretera N-260 travessa sota el poble de Sarroca de Bellera.

## Enllaços externs

* Institut Cartogràfic de Catalunya
# Borda d'Escales (Antist)

La Borda d'Escales és una borda del terme municipal de la Torre de Cabdella, a l'antic terme de la Pobleta de Bellveí, al Pallars Jussà. Està situada a llevant, un xic al nord, del poble d'Antist, al peu del camí de Santa Eulàlia. És a la mateixa carena d'Antist, bastant per dessota seu.

## Enllaços externs

* Institut Cartogràfic de Catalunya
# Borda de Batllevell (Estavill)

La Borda de Batllevell és una borda del terme municipal de la Torre de Cabdella, a l'antic terme de la Pobleta de Bellveí, al Pallars Jussà.
És una de les bordes que integren el conjunt de les Bordes d'Estavill; estan situades al sud del poble d'Estavill i a l'oest de la Pobleta de Bellveí, a la carena del Serradet del Far, en el seu extrem sud-est.
El cos principal de la borda és del tot en ruïnes, però es conserva en bon estat el paller, tot i que és buit i abandonat.

## Enllaços externs

* Institut Cartogràfic de Catalunya
# Borda del Cisquet

La Borda del Cisquet, o del Sisquet, és una borda del terme municipal de Tremp, a l'antic terme de Gurp de la Conca, al Pallars Jussà. Està situada a la part nord-oriental del terme, a lo Cap de Terme, al límit amb Talarn. És al sud-oest de l'Acadèmia General Bàsica de Suboficials, a l'esquerra del barranc de Tendrui.

## Enllaços externs

* Institut Cartogràfic de Catalunya
# Borda de Camparriu

La Borda de Camparriu és una borda del terme municipal de Conca de Dalt, dins de l'antic terme de Toralla i Serradell, pertanyent al poble de Serradell, a l'oest del municipi.
Està situada a la vall del riu de Serradell, a l'esquerra del riu i a la dreta de la llau de la Cadolla, al sud-sud-est de Serradell. És a la partida de Camparriu, a la Vinya, a llevant de les Tarteretes. Hi mena el Camí Vell de Toralla.

## Enllaços externs

* Institut Cartogràfic de Catalunya
# Borda d'Isabel

La Borda d'Isabel és una borda del terme municipal de Conca de Dalt, dins de l'antic terme d'Hortoneda de la Conca, pertanyent a l'antiga caseria dels Masos de la Coma, al límit nord-est del municipi. És una de les bordes dels Masos de la Coma, a la Coma d'Orient. És la més meridional del sector central de la Coma. A llevant seu hi havia la Borda del Músic, actualment desapareguda. Al nord, les bordes de Maladent i de Senllí, les dues amb pallissa annexa, i més a llevant, ja força distanciades hi havia la Borda del Querolar i la de Savoia, totes dues actualment desaparegudes.

## Enllaços externs

* Institut Cartogràfic de Catalunya
# Borda de Senllí

La Borda de Senllí, o Borda Senllí, és una borda del terme municipal de Conca de Dalt, dins de l'antic terme d'Hortoneda de la Conca, pertanyent a l'antiga caseria dels Masos de la Coma, al límit nord-est del municipi.
És una de les bordes dels Masos de la Coma, a la Coma d'Orient. És. juntament amb la Borda de Maladent, una de les dues que ocupen el centre de la Coma d'Orient. Té, igual que la seva borda veïna, pallissa annexa. Al seu nord-est hi havia la Borda del Gorret. A occident d'aquesta borda hi ha la Borda d'Aubarell i la del Músic, desapareguda, a migdia, la d'Isabel, i a orient, les del Querolar i de Savoia, actualment desaparegudes.

## Enllaços externs

* Institut Cartogràfic de Catalunya
# Borda del Rei (Toralla)

La Borda del Rei era una borda del terme municipal de Conca de Dalt, dins de l'antic terme de Toralla i Serradell, pertanyent al poble de Toralla, a l'oest del municipi. Dona nom al territori del seu entorn.
Està situada al sud-est de Toralla, a l'altra banda de la vall. És, per tant, a la dreta del barranc de Mascarell, al vessant nord-est de la Serra de Ramonic.

## Enllaços externs

* Institut Cartogràfic de Catalunya
# Bartugueres

Bartugueres és una partida del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Rivert.
Està situada al nord-est de Rivert, a la carena que davalla cap al sud des de la Collada Viella, a l'esquerra del barranc de Ruganyers i a la dreta del barranc del Barri. Queda emmarcada pel Serrat dels Cinccamps, a ponent, el Serrat de les Forques, a llevant, i el Serrat des Broncalars, al sud-est.
# Canal de Fontanet

El Canal de Fontanet és una canal del terme municipal d'Abella de la Conca, al Pallars Jussà.
Es forma a Lo Botant, on cauen les aigües del barranc de Fontanet. Travessa la partida de Fonguera, i aigua-vessa al barranc de Fonguera al sud-oest de Fonguera.
# Ca l'Escolà (Cabanelles)

Ca l'Escolà és una masia situada al municipi de Cabanelles, a la comarca catalana de l'Alt Empordà. Es troba just al nord d'un dels meandres que fa el Manol prop de Can Petitot.
# Boixedera

Boixedera és una masia situada al municipi de Navès, a la comarca catalana del Solsonès. Forma part del nucli de Vilandeny.
# Cal Vendrell

Cal Vendrell és una masia situada al municipi de Navès, a la comarca catalana del Solsonès. Es troba entre el pantà de Sant Ponç i l'església de Sant Martí de Vilapedrers.
# Cal Faixa

Cal Faixa és una masia situada al municipi de Riner, a la comarca catalana del Solsonès.
# Camí vell de Pessonada a Hortoneda

El Camí vell de Pessonada a Hortoneda és un camí del terme de Conca de Dalt, al Pallars Jussà, a l'antic terme d'Hortoneda de la Conca, a l'àmbit dels pobles de Pessonada i Hortoneda. Arrenca de la Carretera de Pessonada al nord de les Arguiles, des d'on s'adreça cap al nord-oest, travessa el barranc de les Lleres, i en poc tros arriba a la Tremor, des d'on el camí ample es perd, donant pas a un corriol, que ressegueix l'antic traçat del camí, en part perdut pel seu desús i els camps que s'hi han obert. Sempre en la mateix direcció, arriba al Pla de la Torre, i de seguida a Sant Joanet. En aquest lloc torç cap al nord, i més tard cap al nord-est, fins que arriba a la partida de Sant Vicent, on es perd definitivament, al vessant nord-occidental de la Serra de Pessonada.

## Enllaços externs

* Institut Cartogràfic de Catalunya
# Cal Companyó (Castellar del Riu)

Cal Companyó és una masia situada al municipi de Castellar del Riu a la comarca catalana del Berguedà.
# Can Lleona (Beuda)

Can Lleona és una masia situada al municipi de Beuda, a la comarca catalana de la Garrotxa.
# Can Coix

Can Coix és una masia al poble de Bigues, en el terme municipal de Bigues i Riells, a la comarca catalana del Vallès Oriental. Es troba al sud del Rieral de Bigues, a la dreta del Tenes i a l'esquerra del Torrent Masponç, al costat de ponent d'on es troben aquests dos cursos d'aigua. Passa per davant de la casa, pel seu costat de ponent, l'avinguda de Francesc Masponç. És al nord-est de Can Masponç, al sud-oest de Can Gaietà i a ponent de Can Vilanou, que queda a l'altre costat del Tenes. La seva façana de ponent dona a l'avinguda de Francesc Maspons.
# Argelers (Sant Feliu Sasserra)

Argelers és una masia situada al municipi de Sant Feliu Sasserra a la comarca catalana del Bages.
# Cal Ponç (Castellfollit del Boix)

Cal Ponç és una masia situada al municipi de Castellfollit del Boix, a la comarca catalana del Bages. Es troba a la vora de la riera de Grevalosa.
# Batalla de Tampere

La batalla de Tampere es va lliurar entre el 8 de març i el 6 d'abril de 1918, durant la Guerra Civil Finlandesa, entre la Guàrdia Roja i la Guàrdia Blanca. L'exèrcit blanc va assetjar i va prendre la ciutat principal dels guàrdies rojos, Tampere, prenent 10.000 presoners. Aquesta batalla va ser la major i més sagnant lliurada en els països nòrdics.
# Backlash (2018)

Backlash (2018) és un esdeveniment de pagament per visió professional (PPV) i WWE Network, produït per WWE per les seves marques Raw i SmackDown. Es realitzarà el 6 de maig de 2018, al Centre Prudential de Newark, Nova Jersey. Serà el catorzè esdeveniment en la cronologia de Backlash i el primer esdeveniment Backlash des de 2009 per ser de doble marca.

## Tema musical

El tema oficial de l'esdeveniment és "Champion" de Barns Courtney.

## Combats

* Roman Reigns vs. Samoa Joe.
* Campionat Intercontinental: Seth Rollins (c) vs. The Miz.
** Si The Miz guanya el Campionat Intercontinental, anirá a SmackDown Live.
* Campionat Femenì de Raw: Nia Jax (c) vs. Alexa Bliss (amb Mickie James).
* Campionat Femenì de SmackDown: Carmella (c) vs. Charlotte Flair.
* Daniel Bryan vs. Big Cass.
* Campionat WWE: AJ Styles (c) vs. Shinsuke Nakamura.
# Curamonta

Curamonta (en francès Curemonte) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 351 | 311 | 248 | 231 | 203 | 223 | 216 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean Claude Raynal | |

## Referències

* ↑ Toponímia occitana a lemosin.net i toponímia de la Corresa.
# Aitor Iruarrizaga Amarika

Aitor Iruarrizaga Amarica, més conegut com a Iru (Bilbao, 29 de juliol de 1968) és un exfutbolista professional basc, que jugava com a porter.

## Trajectòria

Es va formar a les categories inferiors de l'Athletic Club, però no va passar del filial. A la temporada 93/94 fitxa per la SD Compostela. Al conjunt gallec es fa amb la titularitat i debuta en Primera Divisió a la 94/95, en la qual juga 37 partits. A l'any següent fitxa pel CP Mérida, però no hi apareix cap minut.
L'estiu de 1996 marxa a l'Almeria, on recupera la titularitat tot i que el seu equip baixa a Segona B. Acompanya als andalusos un any en la categoria de bronze abans de retornar a Segona de la mà de la SD Eibar. Iru serà de nou titular a l'esquadra eibarra en la primera campanya, per a passar a la suplència a partir de la 99/00. Tot i això, va formar part de la plantilla armera fins al 2002, quan fitxa per l'Amurrio. A l'equip basc hi va penjar les botes el 2004.
Posteriorment, ha estat treballant com a peó forestal. El 2008 va participar en un programa de telerealitat de la televisió basca ETB 2.

## Enllaços externs

* Iru, participant d'un programa de TV Arxivat 2009-09-29 a Wayback Machine. (castellà)
# Baarle-Hertog

Baarle-Hertog és un municipi belga de la província d'Anvers a la regió de Flandes. Limita al nord amb Baarle-Nassau, a l'oest amb Hoogstraten, al sud amb Merksplas i al sud-est amb Turnhout.

## Territori

Baarle-Hertog té una frontera complicada amb Baarle-Nassau als Països Baixos. En total consisteix en 24 parts separades de terra. A banda de la part principal (Zondereigen) localitzada al nord de la ciutat belga de Merksplas, hi ha vint exclavaments als Països Baixos i uns altres tres en la frontera belga-neerlandesa. També hi ha set exclavaments neerlandesos dintre dels exclavaments belgues. Sis d'ells estan localitzats en el més gran i el setè en el segon més gran. Un vuitè exclavament neerlandès està a Zondereigen. La frontera és tan complicada que algunes cases estan dividides entre els dos països. El seu nom Baarle-Hertog que significa Baarle del duc refereix als ducs de ducat de Brabant, que en foren propietaris.

## Evolució de la població

* Font:NIS

## Enllaços externs

* Història de les fronteres (castellà)
* Baarle-Nassau / Baarle-Hertog (amb mapes)
* Fotos de Baarle-Nassau/Hertog Arxivat 2006-07-21 a Wayback Machine.
* Web sobre els Baarles
# Coll de les Comes (el Bruc)

El Coll de les Comes es troba a Montserrat (Catalunya), el qual és un dels seus accessos a la regió dels Ecos (l'altre és el Pas de l'Esfinx).

## Descripció

És un dels accessos a Montserrat des del sud i l'itinerari que ens hi porta passa per un altre coll molt bonic: el Coll del Miracle, el qual ofereix unes vistes fantàstiques sobre el vessant oriental dels Frares Encantats. Seguirem pel sender PR-C 78, que enllaça el Coll de Porc amb el Montgròs, i passarem per la balma de les Pruneres, refugi natural d'excursionistes i escaladors que esporàdicament l'empren per a aixoplugar-se de la tempesta o fer-hi bivac. Travessarem el torrent de la Coma Alta, que desemboca al sostre de la Cova de l'Arcada, i farem l'ascens final al Coll de les Comes, presidit per la imponent agulla del Cilindre. Arribats al coll, podem baixar al Torrent del Bassal dels Avellaners i contemplar la peculiar agulla de l'Esfinx. És un dels racons més isolats de Montserrat i, si mirem amb atenció marges i carenes, és probable que vegem alguna cabra de muntanya. Des d'ací podem allargar l'excursió ascendint al Montgròs.

## Accés

Cal ascendir fins al Coll del Miracle. Assolit el coll, trenquem a l'esquerra pel sender PR-C 78. Trobarem una cruïlla amb un corriol que puja a l'esquerra amb indicacions als Ecos. Ignorem aquest desviament i seguim caminant entre alzines pel sender principal. Uns 500 metres més endavant, trobarem la Balma de les Pruneres. El camí segueix avançant en sentit SO, fa un tomb a l'esquerra, passa per l'agulla de la Vella i baixa fins al torrent de la Coma Alta. Des del torrent, pugem al Coll de les Comes fent giragonses fins al peu de la característica agulla del Cilindre, ubicada al costat sud del coll.

## Referències

* 1 2 3 Balcells i Badia, David, 2014. Montserrat: 50 indrets amb encant. Valls: Cossetània Edicions. Col·lecció Khroma, 12. ISBN 9788490342084. Pàgs. 98-99.
# Classificació de Dana

La Classificació de Dana és una classificació dels minerals desenvolupada per James Dwight Dana. Es basa en la composició química i l'estructura cristal·lina dels minerals. Aquesta classificació és utilitzada freqüentment en països anglosaxons, sobretot als Estats Units; mentre que la classificació utilitzada per l'Associació Mineralògica Internacional és la classificació de Nickel-Strunz.
En aquesta classificació els minerals són ordenats de forma jeràrquica. Cada mineral té un número de classificació, compost per quatre nombres separats per punts, permetent una identificació inequívoca. El primer nombre representa la classe mineral, el segon representa el tipus de mineral, prenent com a criteri la seva estructura atòmica. El tercer nombre representa els grups minerals amb estructura semblant; el quart dona la classificació inequívoca del mineral.
Aquesta classificació identifica els minerals amb un codi que consta de quatre a sis dígits numèrics separats per punts. El número que hi ha abans del primer punt està comprès entre 1 i 10, i correspon a la classe:
* Classe I: Elements natius
* Classe II: Sulfurs
* Classe III: Òxids i hidròxids
* Classe IV: Halurs
* Classe V: Carbonats, nitrats i borats
* Classe VI: Sulfats, cromats i selenats
* Classe VII: Fosfats, arsenats i vanadats
* Classe VIII: Silicats
* Classe IX: Compostos orgànics

## Referències

* ↑ «New Dana Classification Number» (en anglès). [Consulta: 2 gener 2021].
* ↑ (anglès) «Dana Classification Number». [Consulta: 18 juny 2011].
# Can Torre (Castellgalí)

Can Torre és una masia situada al municipi de Castellgalí, a la comarca catalana del Bages.
# Aixà

Aixà - Аша (rus) és una ciutat de l'óblast de Txeliàbinsk, a Rússia.

## Geografia

La vila es troba als peus del Karatu, al vessant occidental dels Urals, prop del riu Sim. És a 337 km a l'oest de Txeliàbinsk i a 81 km al nord-est d'Ufà.

## Història

Aixà fou fundada el 1898 en relació amb la construcció d'una fàbrica metal·lúrgica, establerta en aquella regió a causa de les facilitats de transport ofertes per la via ferroviària Samara-Zlatoust.
Aconseguí l'estatus de possiólok el 1928 i el de ciutat el 20 de juny del 1933.
# Ajdovščina

Ajdovščina és una petita ciutat i un municipi amb el mateix nom, amb una població de 7.000 habitants, situat a la Vall de Vipava (Vipavska dolina), Eslovènia.
L'estil de la ciutat recorda molt una típica ciutat italiana, ja que la frontera amb Itàlia és a menys de 20 km. El clima és mediterrani. La ciutat està situada a 14 km de la mar Adriàtica.

## Personatges famosos nascuts a Ajdovščina

* Veno Pilon (1896-1970) - pintor
* Danilo Lokar - autor
* Anton Čebej - pintor

## Enllaços externs

* Ajdovščina - Lloc web oficial (eslovè)